Si Bipin Rawat namundag sa Pauri banwaan nin Distrito nin Pauri Garhwal, sa modernong estado nin Uttarakhand, kan 16 Marso 1958. An saiyang pamilya pira nang henerasyon naglilingkod sa Indyanong Hokbo. An ama niya na si Lakshman Singh Rawat (1930–2015) gikan sa baryo nin Sainj kan distrito Pauri Garhwal; nakomisyon sa 11 Gorkha Rifles kan 1951, nagretiro komo Deputy Chief of the Army Staff kan 1988 sa ranggong lieutenant-general. An saiyang ina gikan sa Distrito Uttarkashi asin aki ni Kishan Singh Parmar, an dating Myembro kan Asamblea Lehislatiba na hale man sa Uttarkashi.